### Beslutning

Filippa Toft, Johannes Frederiksen, Bob Klausen og Jack Lauridsen kunne tilslutte sig Børne- og ungebyrådets forslag om, at [adresse] fremadrettet skal indkøbe elbiler fremfor konventionelle biler, når de nuværende biler skal udskiftes. Den konkrete udmøntning af beslutningen skal afvente den varslede indstilling om transporttiltag. For så vidt angår Børne- og ungebyrådets øvrige forslag henholdt man sig til Magistratsafdelingen for Teknik og Miljøs og Magistratsafdelingen for Børn og Unges udtalelse af 19. december 2018.

Ditte Jeppesen kunne i det hele henholde sig til Magistratsafdelingen for Teknik og Miljøs og Magistratsafdelingen for Børn og Unges udtalelse af 19. december 2018 i overensstemmelse med Magistratens anbefaling.

Oda Bertelsen og Katja Mathiasen var forhindrede i at deltage i udvalgets behandling af sagen.

Tre initiativer der på sigt skal gøre [adresse] til en grønnere og mere miljø- og klimavenlig by.

 1. Resume
 Vi har pligt til at passe på vores klode. I [adresse] skal vi turde gå forrest, bryde gamle handlemøstre og tænkte nyskabende og anderledes i kampen om at passe bedre på miljøet. Vi er allerede dygtige til vedvarende energi i [adresse]. Det betyder dog ikke, at vi skal stoppe med at være ambitiøse på klima­ og miljøområdet.

 Derfor fremsender Børne- og Ungebyrådet i [adresse] nu forslaget 'For en grønnere fremtid', der skal imødekomme nogle af de udfordringer og problematikker, vi står over for i forhold til klima og miljø, sundhed, dyrevelfærd og globale ressourcer- med målet om at skabe et endnu grønnere [adresse]. For der kommer et tidspunkt i enhver generation, hvor vi er nødt til at handle. Den tid er nu.

 2. Beslutningspunkter
 Det forslås:

1. At [adresse] fremadrettet skal investere i at købe elbiler frem for konventionelle biler, når de nuværende kommunale biler skal udskiftes
2. Kødfrie dage, som en fast del af madordningen i dagpleje, vuggestuer, børnehaver og på sigt skoler og gymnasierne
3. Større fokus på anvendelse af kommunens skraldespande

### Sagens forløb

20-06-2018 [adresse]
Sagens behandling blev udsat i byrådets møde den 20. juni 2018.
 22-08-2018 Aarhus Byråd
Fremsendes til Magistratsafdelingen for Teknik og Miljø og Magistratsafdelingen for Børn og Unge til udtalelse, jf. byrådets vedtagelse i mødet den 22. august 2018 om magistratsbehandling af forslaget.

 Sagen bedes tilbagesendt byrådet via Magistraten.
 19-12-2018 Flere afdelinger

Børne- og Ungebyrådet har fremsendt forslaget "For en grønnere fremtid", der indeholder nogle gode forslag og initiativer, som kan være med til at gøre [adresse] til en grønnere og mere miljø- og klimavenlig by.

[adresse] har stor fokus på klimaindsatsen og den grønne dagsorden. Med Klimaplan 2016-2020 har byrådet sat retningen for de områder, hvor der i de kommende år skal gøres en særlig indsats for at fremme den grønne omstilling af [adresse].

Teknik og Miljø og Børn og Unge bakker op om Børne- og Ungebyrådets mål om, at [adresse] på en række områder skal turde gå forrest, være nyskabende og sætte ambitiøse mål på klimaområdet. Det gør vi allerede.

Som eksempel kan nævnes et samarbejde mellem [adresse] og de store energiselskaber om strategisk energiplanlægning samt et samarbejde med Maja Lind om geotermisk fjernvarme. [adresse] er med helt i front på den grønne dagsorden, hvilket de mange henvendelser og besøg fra danske og udenlandske aktører også vidner om.

I forhold til forslaget om indkøb af el-biler anbefaler Teknik og Miljø, at byrådet afventer en indstilling om tiltag på transportområdet, der forelægges byrådet medio 2019.

Teknik og Miljø kan bakke op om Børne- og Ungebyrådets forslag om større fokus på anvendelse af kommunens skraldespande. Dette sker allerede i form af en række konkrete projekter og initiativer.

Børn og Unge er kommet langt i forhold til at tilbyde kødfrie dage som en fast del af madordningerne. Specielt i dagtilbuddene, hvor der ofte tilbydes 2-3 kødfrie dage. For at sikre en varieret ernæringsrigtig kost til børnene og de unge kan det ikke anbefales, at der bliver flere kødfrie dage end de 2-3 dage om ugen.

Skolernes madordninger er valgfrie, og spørgsmålet om kødfrie dage er derfor op til den enkelte elev/forældre, når de vælger at købe mad fra madordningen. En målsætning om kødfrie dage kan med fordel forankres på den enkelte skole enten ved at skolebestyrelsen eller eleverne/forældrene er med til at sætte fokus på emnet og på den måde oplever ejerskab over målsætningen.

 10-01-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til Magistratsafdelingen for Børn og Unges udtalelse af 19. december 2018.

 14-01-2019 Magistraten

[adresse] under henvisning til Magistratsafdelingen for Teknik og Miljøs og Magistratsafdelingen for Børn og Unges udtalelse af 19. december 2018, som Magistraten kan henholde sig til.

Rådmand Minna Dahl kunne ikke tiltræde udtalelsen.

Borgmester Nils Ravn deltog ikke i sagens behandling.

 30-01-2019 Aarhus Byråd

Fremsendes til Teknisk Udvalg til behandling i henhold til beslutning i byrådets møde den 30. januar 2019.

Magistratsafdelingen for Børn og Unge inviteres med til sagens behandling i Teknisk Udvalg.

 13-03-2019 Teknisk Udvalg

Filippa Toft, Johannes Frederiksen, Bob Klausen og Jack Lauridsen kunne tilslutte sig Børne- og ungebyrådets forslag om, at [adresse] fremadrettet skal indkøbe elbiler fremfor konventionelle biler, når de nuværende biler skal udskiftes. Den konkrete udmøntning af beslutningen skal afvente den varslede indstilling om transporttiltag. For så vidt angår Børne- og ungebyrådets øvrige forslag henholdt man sig til Magistratsafdelingen for Teknik og Miljøs og Magistratsafdelingen for Børn og Unges udtalelse af 19. december 2018.

Ditte Jeppesen kunne i det hele henholde sig til Magistratsafdelingen for Teknik og Miljøs og Magistratsafdelingen for Børn og Unges udtalelse af 19. december 2018 i overensstemmelse med Magistratens anbefaling.

Oda Bertelsen og Katja Mathiasen var forhindrede i at deltage i udvalgets behandling af sagen.

 20-03-2019 Aarhus Byråd
Beslutning ikke frigivet